
Logikus gondolkodás mérése a matematikában használt vizuális reprezentációk segítségével

A logikus gondolkodás a mai világban szinte elengedhetetlen ahhoz, hogy helyt álljunk életünk során. Mivel a logika és a matematika kéz a kézben jár, kutatásomban három matematikai-logikai feladat segítségével mértem fel alanyaimat, vizuális reprezentációk felhasználásával. Kétféle módszer szerint oldattam meg a feladatokat, online, számítógépes játék formában és kétkezi manipulálás útján. Véleményem és hipotézisem szerint is, a logika nem korfüggő, éppen ezért úgy a kisiskolások körében, mint az egyetemisták körében is elvégeztem a felmérést. Másik hipotézisem szerint azok az alanyok, akik kétkezi manipulálással oldották meg a feladatokat, pontosabban dolgoztak, mint azok, akik számítógépes, online formában oldották meg a feladatokat. Felmérésem fényt deríthet arra, hogy az elmúlt egy évben az online oktatásban nevelkedett kisiskolások, azaz a digitális bennszülöttek jobban teljesítenek-e a számítógépes módszer felhasználásával, mint a szakirodalom szerint jól bevált kétkezi manipulálással.



